title: 2011/619/ΕΕ: Απόφαση του Ευρωπαϊκού Κοινοβουλίου, της 10ης Μαΐου 2011 , σχετικά με το κλείσιμο των λογαριασμών της Ευρωπαϊκής Αστυνομικής Ακαδημίας για το οικονομικό έτος 2009#Ψήφισμα του Ευρωπαϊκού Κοινοβουλίου, της 10ης Μαΐου 2011 , σχετικά με την απαλλαγή για το 2009: απόδοση, δημοσιονομική διαχείριση και έλεγχος των οργανισμών της ΕΕ

text:
               27.9.2011

               EL

               Επίσημη Εφημερίδα της Ευρωπαϊκής Ένωσης

               L 250/268

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 10ης Μαΐου 2011
   σχετικά με το κλείσιμο των λογαριασμών της Ευρωπαϊκής Αστυνομικής Ακαδημίας για το οικονομικό έτος 2009
   (2011/619/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους οριστικούς ετήσιους λογαριασμούς της Ευρωπαϊκής Αστυνομικής Ακαδημίας για το οικονομικό έτος 2009,

               —

               έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς της Ευρωπαϊκής Αστυνομικής Ακαδημίας για το οικονομικό έτος 2009, συνοδευόμενη από τις απαντήσεις της Ακαδημίας (1),

               —

               έχοντας υπόψη τη σύσταση του Συμβουλίου της 15ης Φεβρουαρίου 2011 (05892/2011 — C7-0052/2011),

               —

               έχοντας υπόψη το άρθρο 276 της συνθήκης ΕΚ και το άρθρο 319 της συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,

               —

               έχοντας υπόψη την απόφαση 2005/681/ΔΕΥ του Συμβουλίου, της 20ής Σεπτεμβρίου 2005, για την ίδρυση της Ευρωπαϊκής Αστυνομικής Ακαδημίας (ΕΑΑ) (3), και ιδίως το άρθρο 16,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (4), και ιδίως το άρθρο 94,

               —

               έχοντας υπόψη το άρθρο 77 και το παράρτημα VI του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Πολιτικών Ελευθεριών, Δικαιοσύνης και Εσωτερικών Υποθέσεων (A7-0150/2011),

               1.

               αναβάλλει το κλείσιμο των λογαριασμών της Ευρωπαϊκής Αστυνομικής Ακαδημίας για το οικονομικό έτος 2009·

               2.

               αναθέτει στον πρόεδρό του να διαβιβάσει την παρούσα απόφαση στον διευθυντή της Ευρωπαϊκής Αστυνομικής Ακαδημίας, στο Συμβούλιο, στην Επιτροπή και στο Ελεγκτικό Συνέδριο και να μεριμνήσει για τη δημοσίευσή της στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Jerzy BUZEK

            Ο Γενικός Γραμματέας

         Klaus WELLE

      (1)  ΕΕ C 338 της 14.12.2010, σ. 137.

      (2)  ΕΕ L 248 της 16.9.2002, σ. 1.

      (3)  ΕΕ L 256 της 1.10.2005, σ. 63.

      (4)  ΕΕ L 357 της 31.12.2002, σ. 72.

      ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
      της 10ης Μαΐου 2011
      σχετικά με την απαλλαγή για το 2009: απόδοση, δημοσιονομική διαχείριση και έλεγχος των οργανισμών της ΕΕ
      ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

                  —

                  έχοντας υπόψη την έκθεση της Επιτροπής της 15ης Οκτωβρίου 2008 προς το Ευρωπαϊκό Κοινοβούλιο για την παρακολούθηση των αποφάσεων απαλλαγής για το 2006 [COM(2008) 629] και το συνοδευτικό έγγραφο εργασίας των υπηρεσιών της Επιτροπής [SEC(2008) 2579],

                  —

                  έχοντας υπόψη την ανακοίνωση της Επιτροπής της 11ης Μαρτίου 2008 με τίτλο «Ευρωπαϊκοί οργανισμοί — Πορεία προς το μέλλον» [COM(2008) 135],

                  —

                  έχοντας υπόψη το ψήφισμά του της 5ης Μαΐου 2010 σχετικά με την απαλλαγή για το 2008: απόδοση, δημοσιονομική διαχείριση και έλεγχος των οργανισμών της ΕΕ (1),

                  —

                  έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2),

                  —

                  έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (3), και ιδίως το άρθρο 96,

                  —

                  έχοντας υπόψη την ειδική έκθεση αριθ. 5/2008 του Ελεγκτικού Συνεδρίου με τίτλο «Οργανισμοί της Ευρωπαϊκής Ένωσης: επίτευξη αποτελεσμάτων»,

                  —

                  έχοντας υπόψη τις ειδικές ετήσιες εκθέσεις (4) του Ελεγκτικού Συνεδρίου σχετικά με τους ετήσιους λογαριασμούς των αποκεντρωμένων οργανισμών για το οικονομικό έτος 2009,

                  —

                  έχοντας υπόψη τη μελέτη με θέμα «Χρησιμότητα και σκοπιμότητα της δημιουργίας κοινών υπηρεσιών υποστήριξης για τους οργανισμούς της ΕΕ», που δημοσιεύτηκε στις 7 Απριλίου 2009,

                  —

                  έχοντας υπόψη τη δήλωσή του της 18ης Μαΐου 2010 σχετικά με τις προσπάθειες της Ένωσης για πάταξη της διαφθοράς (5),

                  —

                  έχοντας υπόψη το άρθρο 77 και το παράρτημα VI του κανονισμού του,

                  —

                  έχοντας υπόψη την έκθεση της Επιτροπής Ελέγχου του Προϋπολογισμού (A7-0149/2011),

                  A.

                  λαμβάνοντας υπόψη ότι το παρόν ψήφισμα περιλαμβάνει, για κάθε οργανισμό κατά την έννοια του άρθρου 185 του κανονισμού (ΕΚ, Ευρατόμ) αριθ. 1605/2002, τις οριζόντιες παρατηρήσεις που συνοδεύουν τις αποφάσεις απαλλαγής σύμφωνα με το άρθρο 96 του κανονισμού (ΕΚ, Ευρατόμ) αριθ. 2343/2002 και το άρθρο 3 του παραρτήματος VI του κανονισμού του Ευρωπαϊκού Κοινοβουλίου,

                  Β.

                  λαμβάνοντας υπόψη ότι τα τελευταία χρόνια η αύξηση του αριθμού των οργανισμών έχει λάβει πρωτοφανείς διαστάσεις, γεγονός που είχε ως αποτέλεσμα την εξωτερική ανάθεση ορισμένων καθηκόντων της Επιτροπής,

                  Γ.

                  λαμβάνοντας υπόψη ότι, σε συνέχεια της έγκρισης της προαναφερθείσας ανακοίνωσης της Επιτροπής της 11ης Μαρτίου 2008, το Κοινοβούλιο, το Συμβούλιο και η Επιτροπή δρομολόγησαν εκ νέου τη διαδικασία καθορισμού κοινού πλαισίου για τους οργανισμούς και, το 2009, συγκρότησαν διοργανική ομάδα εργασίας για τους οργανισμούς,

                  Δ.

                  λαμβάνοντας υπόψη ότι η διοργανική ομάδα εργασίας συνεδρίασε για τρίτη φορά σε πολιτικό επίπεδο στις 10 Νοεμβρίου 2010 και συζήτησε: τα κριτήρια για τη σύσταση νέων οργανισμών, την επιλογή της έδρας των οργανισμών και τη συμφωνία ως προς την έδρα, τη σύνθεση των διοικητικών συμβουλίων, τις διαδικασίες διορισμού διευθυντών, την αξιολόγηση και τις επιδόσεις, το πολυετές πρόγραμμα, και τη διοικητική υποστήριξη,

                  Ε.

                  λαμβάνοντας υπόψη ότι το Ελεγκτικό Συνέδριο σχεδιάζει επίσης να μελετήσει την απόδοση των οργανισμών και να υποβάλει ειδική έκθεση σχετικά με τον καθορισμό κριτηρίων αναφοράς για το κόστος των οργανισμών της Ένωσης έως το τέλος του 2011,

                  ΣΤ.

                  λαμβάνοντας υπόψη ότι οι εισφορές της Ένωσης στους αποκεντρωμένους οργανισμούς αυξήθηκαν θεαματικά μεταξύ 2000 και 2011,

                  Ζ.

                  λαμβάνοντας υπόψη ότι η δήλωση του Ευρωπαϊκού Κοινοβουλίου της 18ης Μαΐου 2010 σχετικά με τις προσπάθειες της Ένωσης για πάταξη της διαφθοράς καλεί την Επιτροπή και τους σχετικούς οργανισμούς της Ένωσης να λάβουν όλα τα απαραίτητα μέτρα και να παράσχουν επαρκείς πόρους, ώστε τα κονδύλια της ΕΕ να μην γίνονται αντικείμενο πρακτικών διαφθοράς, καθώς και να επιβάλλουν αποτρεπτικές κυρώσεις σε περιπτώσεις διαπιστωμένης διαφθοράς και απάτης,

            I.   ΚΟΙΝΕΣ ΠΡΟΚΛΗΣΕΙΣ ΣΤΗ ΔΗΜΟΣΙΟΝΟΜΙΚΗ ΔΙΑΧΕΙΡΙΣΗ

         Μεταφορά από έτος σε έτος και ακύρωση επιχειρησιακών πιστώσεων

                  1.

                  επισημαίνει ότι το Ελεγκτικό Συνέδριο εφιστά και πάλι την προσοχή στον μεγάλο όγκο μεταφορών από έτος σε έτος και ακυρώσεων επιχειρησιακών πιστώσεων σε διάφορους οργανισμούς κατά το οικονομικό έτος 2009· επίσης στην ύπαρξη αχρησιμοποίητων κονδυλίων του προϋπολογισμού και στον μεγάλο αριθμό μεταφορών πιστώσεων σε ορισμένους οργανισμούς· καλεί τους εν λόγω οργανισμούς να μεθοδεύσουν τις προσπάθειές τους προκειμένου να βελτιωθούν ο οικονομικός και δημοσιονομικός σχεδιασμός και προγραμματισμός·

                  2.

                  αναγνωρίζει τα προβλήματα που προκύπτουν από τον πολυετή χαρακτήρα πολλών προγραμμάτων και τις χρονοτριβές ανάμεσα στην παραλαβή των αμοιβών και την εκτέλεση και επακόλουθη πληρωμή των αντίστοιχων καθηκόντων· παρά ταύτα, τονίζει πως οι απορρέουσες δαπάνες πρέπει να είναι προβλέψιμες και πρέπει να εξευρεθεί λύση που να σέβεται την αρχή της ετήσιας διάρκειας του προϋπολογισμού της Ένωσης·

                  3.

                  επισημαίνει ότι το υψηλό επίπεδο μεταφορών πιστώσεων από έτος σε έτος φανερώνει συχνά αδυναμία του οργανισμού να διαχειριστεί μεγάλες αυξήσεις του προϋπολογισμού του· διερωτάται μήπως θα ήταν πιο υπεύθυνο η αρμόδια για τον προϋπολογισμό αρχή να δείχνει στο μέλλον μεγαλύτερη προσοχή κατά τη λήψη αποφάσεων για αυξήσεις του προϋπολογισμού ορισμένων οργανισμών, λαμβάνοντας υπόψη τον χρόνο που απαιτείται για την υλοποίηση νέων δραστηριοτήτων·

         Ταμειακή διαχείριση

                  4.

                  καλεί τους οργανισμούς να βελτιώσουν τις ετήσιες προβλέψεις τους για τις ταμειακές ανάγκες· επισημαίνει, μάλιστα, ότι οι οργανισμοί καταγράφουν συχνά υψηλά ταμειακά αποθέματα και, στο πλαίσιο αυτό, τους ενθαρρύνει να ακολουθήσουν το καλό παράδειγμα του Ευρωπαϊκού Κέντρου Παρακολούθησης Ναρκωτικών και Τοξικομανίας (EMCDDA) που, για το 2009, βελτίωσε τις προβλέψεις του υποβάλλοντας στις αρμόδιες υπηρεσίες της Επιτροπής, και βελτιώνοντας διαρκώς στη συνέχεια, έγγραφο τεκμηρίωσης που αιτιολογεί τις τριμηνιαίες αιτήσεις πληρωμών του·

         Αδυναμίες στις διαδικασίες σύναψης συμβάσεων

                  5.

                  εκφράζει και πάλι την ανησυχία του για τη διαπίστωση του Ελεγκτικού Συνεδρίου ότι σε πολλούς οργανισμούς παρατηρήθηκαν αδυναμίες όσον αφορά τις διαδικασίες σύναψης συμβάσεων·

                  6.

                  καλεί, στο πλαίσιο αυτό, τους οργανισμούς να εντείνουν τους εσωτερικούς ελέγχους τους προκειμένου να διασφαλίσουν την ορθή εφαρμογή των διαδικασιών για τη σύναψη συμβάσεων και τις προμήθειες· δεν προτίθεται, μάλιστα, να δεχτεί τη χρόνια αδυναμία καθιέρωσης ενός συστήματος ελέγχου για την πρόληψη ή τον έγκαιρο εντοπισμό συστηματικών σφαλμάτων που υπονομεύουν τη νομιμότητα και την κανονικότητα των συναλλαγών των οργανισμών·

                  7.

                  καλεί, στο πλαίσιο αυτό, τους οργανισμούς:

                              —

                              να βελτιώσουν τη διαφάνεια των προβλέψεων και την κατανομή αρμοδιοτήτων στα έργα,

                              —

                              να ενισχύσουν τη διαδικασία για την έγκριση της σύναψης συμβάσεων τόσο στο επίπεδο της λήψης αποφάσεων για χρηματοδότηση όσο και σε επίπεδο προγράμματος εργασίας,

                              —

                              να μεριμνήσουν ώστε η κοινοποίηση των εξαιρέσεων στην ετήσια έκθεση δραστηριοτήτων τους να πραγματοποιείται με διεξοδικό τρόπο,

                              —

                              να εξασφαλίζουν την κατάλληλη συνέχεια σε περιπτώσεις ενδεχόμενων παρατυπιών,

                              —

                              να αναπτύξουν εκ των υστέρων ελέγχους και να υποβάλουν σχετικές εκθέσεις·

                  8.

                  παροτρύνει επίσης τους Οργανισμούς να αναπτύξουν και εν συνεχεία να ενημερώνουν σε τακτά χρονικά διαστήματα διεξοδικό πίνακα περιγραφής των οικονομικών κυκλωμάτων τους και της κατανομής αρμοδιοτήτων μεταξύ των αντίστοιχων οικονομικών και επιχειρησιακών παραγόντων·

                  9.

                  καλεί όλους τους οργανισμούς να αναρτήσουν στον ιστότοπό τους κατάλογο με όλες τις συμβάσεις που ανατέθηκαν τουλάχιστον κατά την τελευταία τριετία και την Επιτροπή να συνεχίσει να καταβάλλει προσπάθειες για να καθίσταται ευκολότερη η πρόσβαση σε αυτές τις πληροφορίες και να τις ενσωματώσει τελικά στο σύστημα χρηματοπιστωτικής διαφάνειας που εφαρμόζει·

                  10.

                  συγχαίρει πάντως την Eurojust που έλαβε μέτρα για να εκτιμά την αξία των σχετικών προϊόντων και υπηρεσιών στην αγορά πριν κινήσει διαδικασίες προμηθειών· θεωρεί ότι η συγκεκριμένη πρωτοβουλία συνιστά σημαντική πρακτική που πρέπει να υιοθετηθεί κι από τους άλλους οργανισμούς· επιδοκιμάζει επίσης το ετήσιο πρόγραμμα προμηθειών της Eurojust για το 2009 το οποίο βοήθησε σημαντικά τις μονάδες και τις υπηρεσίες της στη διαχείριση των προσκλήσεων για υποβολή προσφορών· υπογραμμίζει, ιδιαίτερα, ότι οι πρωτοβουλίες αυτές βελτιώνουν την καθοδήγηση και τον έλεγχο του διατάκτη·

         Διαχείριση επιδοτήσεων

                  11.

                  θεωρεί σημαντικό να βελτιώσουν οι οργανισμοί τη διαχείριση των επιδοτήσεών τους, με:

                              —

                              τη διεξαγωγή επιτόπιων ελέγχων στους αποδέκτες των επιδοτήσεων,

                              —

                              την προώθηση σταθερού κόστους μονάδας ανά κατηγορία, αντί της εξάρτησης των επιδοτήσεων από το επιλέξιμο κόστος,

                              —

                              τη σαφή περιγραφή, κοινοποίηση και εποπτεία των ευθυνών των παραγόντων,

                              —

                              την κατάρτιση επιχειρησιακού σχεδίου σε συμφωνία με όλους τους παράγοντες·

            ΙΙ.   ΚΟΙΝΕΣ ΠΡΟΚΛΗΣΕΙΣ ΣΤΟΝ ΤΟΜΕΑ ΤΩΝ ΑΝΘΡΩΠΙΝΩΝ ΠΟΡΩΝ

         Διαδικασίες πρόσληψης

                  12.

                  επισημαίνει ότι σε πολλούς οργανισμούς παρατηρήθηκαν αδυναμίες όσον αφορά την επιλογή προσωπικού, που υπονόμευσαν τη διαφάνεια των διαδικασιών αυτών και/ή είχαν ως αποτέλεσμα την παραβίαση της αρχής της ίσης μεταχείρισης στην εφαρμογή των κριτηρίων επιλεξιμότητας· επισημαίνει, ειδικότερα, ότι το Ελεγκτικό Συνέδριο αναφέρει συστηματικά τις ακόλουθες αδυναμίες:

                              —

                              δεν υπάρχουν στοιχεία για το αν τα κριτήρια επιλογής και η ελάχιστη βαθμολογία που πρέπει να συγκεντρώσουν οι υποψήφιοι για να κληθούν σε γραπτές εξετάσεις/συνέντευξη καθορίζονται πριν από την έναρξη της διαδικασίας αξιολόγησης,

                              —

                              ανεπαρκής τεκμηρίωση των διαδικασιών πρόσληψης προσωπικού,

                              —

                              άνιση μεταχείριση εσωτερικών/εξωτερικών υποψηφίων στη διαδικασία πρόσληψης προσωπικού,

                              —

                              περιορισμένος ανταγωνισμός,

                        και θεωρεί ότι οι αδυναμίες αυτές θα μπορούσαν να περιορίσουν την ικανότητα των οργανισμών να αντικρούουν ενδεχόμενες καταγγελίες για αυθαίρετες αποφάσεις στη διαδικασία πρόσληψης προσωπικού· θεωρεί επίσης ότι, στον βαθμό που ο ανταγωνισμός είναι περιορισμένος, οι αντίστοιχες προσλήψεις μπορεί να μην αποτελούν τη βέλτιστη επιλογή και οι ανθρώπινοι και οικονομικοί πόροι να μη χρησιμοποιούνται αποδοτικά·

                  13.

                  ζητεί τη θέσπιση συστήματος με σκοπό τη διενέργεια διασταυρούμενου ελέγχου μεταξύ των οργανισμών για περιπτώσεις παραπτώματος ή κακοδιαχείρισης από άτομο που ήταν στην υπηρεσία οργανισμού κατά το παρελθόν, όταν το εν λόγω άτομο υποβάλλει αίτηση για απασχόληση σε άλλον οργανισμό·

                  14.

                  καλεί, συνεπώς, τους οργανισμούς να λάβουν τα αναγκαία μέτρα για να αυξήσουν την αντικειμενικότητα και τη διαφάνεια στις διαδικασίες προσλήψεών τους· θεωρεί, στο πλαίσιο αυτό, ότι η πρωτοβουλία του Frontex να θεσπίσει κανόνες εφαρμογής και εσωτερικές κατευθυντήριες γραμμές για τα μέλη των εξεταστικών επιτροπών του αποτελεί σημαντική πρακτική που πρέπει να ακολουθήσουν και οι άλλοι οργανισμοί· εκφράζει, ιδιαίτερα, την ικανοποίησή του για την πρωτοβουλία του Frontex να καθιερώσει πολιτική προσλήψεων που περιλαμβάνει συγκεκριμένες ενέργειες, όπως:

                              —

                              η τήρηση προθεσμίας για τον ορισμό των μελών της εξεταστικής επιτροπής,

                              —

                              προηγούμενη προετοιμασία των ερωτήσεων της προφορικής εξέτασης και της ύλης της γραπτής δοκιμασίας,

                              —

                              ανώνυμη αξιολόγηση των γραπτών δοκιμασιών,

                              —

                              πρότυπες απαντήσεις στις ερωτήσεις της προφορικής εξέτασης και τα θέματα της γραπτής δοκιμασίας,

                              —

                              εκπόνηση πρακτικών για κάθε απόφαση πρόσληψης,

                              —

                              ηλεκτρονικό μέσο για τη διευκόλυνση της διαδικασίας πρόσληψης και επιλογής,

                        και τονίζει την ανάγκη να εφαρμοσθεί αυστηρά αυτή η πολιτική και να αποδειχθεί ότι φέρει αποτελέσματα·

         Εκτέλεση των προγραμμάτων προσλήψεων

                  15.

                  επισημαίνει ότι τα προγράμματα προσλήψεων των οργανισμών συχνά δεν εκτελούνται σωστά, και παρατηρεί μια έλλειψη συνέπειας μεταξύ των δημοσιονομικών προβλέψεων και των προβλέψεων προσωπικού, που θα μπορούσε να επηρεάσει αρνητικά την άποψη των ενδιαφερομένων σχετικά με τον τρόπο που χρησιμοποιούν το προσωπικό τους οι οργανισμοί· ενθαρρύνει τα θεσμικά όργανα της Ένωσης να διερευνήσουν περαιτέρω πώς θα μπορούσαν να απλουστευθούν οι διαδικασίες πρόσληψης προσωπικού· καλεί, στο πλαίσιο αυτό, τους οργανισμούς να καταβάλουν περαιτέρω προσπάθεια για την υλοποίηση και την εποπτεία του σχεδιασμού τους όσον αφορά τις προσλήψεις· παροτρύνει επίσης τους οργανισμούς να παρέχουν στο πρόγραμμα εργασιών και την ετήσια έκθεση δραστηριοτήτων τους πρόσθετες πληροφορίες σχετικά με την κατανομή και τη χρήση των ανθρώπινων πόρων τους, και να περιγράφουν τον αντίκτυπο στο διαθέσιμο προσωπικό κατά τον καθορισμό των στόχων τους· καλεί την Επιτροπή να αποτιμήσει τα απαιτούμενα επίπεδα προσωπικού στους οργανισμούς, να συγκρίνει τα επίπεδα προσωπικού που παρατηρούνται επί του παρόντος στην πράξη με τις προβλέψεις που εγγράφονται στον προϋπολογισμό, να συναγάγει εάν οι προβλέψεις υπερβαίνουν τις ανάγκες και ικανότητες των οργανισμών και να παράσχει στο Κοινοβούλιο επισκόπηση του θέματος·

                  16.

                  σημειώνει ότι έκαστο έτος παρατηρείται εναλλαγή υπαλλήλων, περιλαμβανομένων των διευθυντών, μεταξύ των οργανισμών· καλεί την Επιτροπή να παράσχει στο Κοινοβούλιο επισκόπηση όλων των μελών του προσωπικού που έχουν αλλάξει τόπους εργασίας μεταβαίνοντας από έναν οργανισμό στον άλλο από το 2008·

                  17.

                  ζητεί από την Επιτροπή να παράσχει πληροφορίες σχετικά με την ύπαρξη και εφαρμογή κανονισμών όσον αφορά τα σχετικά καθήκοντα και τις υποχρεώσεις των υπαλλήλων όπως ορίζονται στο άρθρο 16 του κανονισμού υπηρεσιακής κατάσταση των υπαλλήλων της Ευρωπαϊκής Ένωσης (6) για τις λεγόμενες περιόδους επιβολής περιορισμών στη δυνατότητα άσκησης νέας δραστηριότητας μετά την αποχώρηση από την υπηρεσία («cooling-off period») σε όλους τους οργανισμούς·

         Έκτακτοι υπάλληλοι

                  18.

                  καλεί τους οργανισμούς να μεριμνούν ώστε να μην ανατίθενται καθήκοντα ευαίσθητου χαρακτήρα σε έκτακτους υπαλλήλους, δεδομένου ότι το προσωρινό προσωπικό προσλαμβάνεται εντός των ορίων που θέτει το οργανόγραμμα· αποδοκιμάζει μάλιστα το ότι σε ορισμένες περιπτώσεις οργανισμοί προσέλαβαν έκτακτους υπαλλήλους για την εκτέλεση καθηκόντων ευαίσθητου χαρακτήρα ή την πρόσβαση σε πληροφορίες ευαίσθητου χαρακτήρα· υπογραμμίζει ότι η πρόσβαση έκτακτων υπαλλήλων σε πληροφορίες ευαίσθητου χαρακτήρα ή η άγνοια των υπαλλήλων αυτών σχετικά με τις διαδικασίες που πρέπει να ακολουθούνται ενέχει κίνδυνο παραβίασης των κανόνων ασφαλείας·

         Συγκρούσεις συμφερόντων

                  19.

                  υπενθυμίζει στους οργανισμούς τη σημασία της διασφάλισης πλήρους ανεξαρτησίας των υπαλλήλων και των εμπειρογνωμόνων τους· παροτρύνει, ιδιαίτερα, τους οργανισμούς, να καταγράφουν και να αξιολογούν προσεκτικά τους σχετικούς ελέγχους τους· υπογραμμίζει, εν προκειμένω, ότι οι καταγγελίες για σύγκρουση συμφερόντων θα μπορούσαν να αμαυρώσουν την εικόνα ενός οργανισμού·

                  20.

                  καλεί την Επιτροπή να παράσχει στο Κοινοβούλιο λεπτομερή επισκόπηση των κριτηρίων που εφαρμόζονται προς εξασφάλιση της ανεξαρτησίας του προσωπικού που προσλαμβάνεται, συγκεκριμένα όσον αφορά τη δυνατότητα να υπάρξει σύγκρουση συμφερόντων, και να επιβάλλει αποτρεπτικές ποινές οσάκις διαπιστώνεται οιαδήποτε παρατυπία·

                  21.

                  ζητεί από το Ελεγκτικό Συνέδριο να διεξαγάγει διεξοδική ανάλυση της προσέγγισης των οργανισμών στη διαχείριση καταστάσεων που ενέχουν κίνδυνο σύγκρουσης συμφερόντων·

            ΙΙΙ.   ΚΟΙΝΕΣ ΠΡΟΚΛΗΣΕΙΣ ΣΕ ΣΧΕΣΗ ΜΕ ΤΟ ΣΥΣΤΗΜΑ ΕΣΩΤΕΡΙΚΟΥ ΕΛΕΓΧΟΥ

                  22.

                  ενθαρρύνει τους οργανισμούς να βελτιώσουν περαιτέρω τα συστήματα εσωτερικού ελέγχου τους ώστε να υποστηρίζονται οι ετήσιες δηλώσεις αξιοπιστίας των διευθυντών τους· υπογραμμίζει επίσης τη σημασία της καθιέρωσης καθηκόντων διαχείρισης κινδύνου για την καταγραφή των κινδύνων και την κατάρτιση σχεδίων δράσης για τον περιορισμό τους·

         Σύνοψη των εκθέσεων εσωτερικού ελέγχου

                  23.

                  καλεί τους διευθυντές των οργανισμών να ανταποκρίνονται πλήρως στην υποχρέωσή τους να περιλαμβάνουν στην επισκόπηση των εκθέσεων της Υπηρεσίας Εσωτερικού Ελέγχου (ΥΕΕ) που υποβάλλουν στην αρμόδια για τον προϋπολογισμό αρχή:

                              —

                              τον αριθμό και τον τύπο των εσωτερικών ελέγχων της ΥΕΕ,

                              —

                              όλες τις συστάσεις (συμπεριλαμβανομένων εκείνων που θα μπορούσαν ενδεχομένως να απορριφθούν από τον οργανισμό), και

                              —

                              όλα τα μέτρα που ελήφθησαν σε συνέχεια των συστάσεων αυτών,

                        εκφράζει, στο πλαίσιο αυτό, την ικανοποίησή του για την πρωτοβουλία της Frontex να προωθήσει μια εναρμονισμένη διάρθρωση για όλους τους οργανισμούς, όσον αφορά την υποβολή των εν λόγω συνόψεων στην αρμόδια για τον προϋπολογισμό αρχή·

                  24.

                  σημειώνει πάντως ότι ορισμένοι οργανισμοί έχουν υποβάλει, προαιρετικά, τις εκθέσεις εσωτερικού ελέγχου τους από την ΥΕΕ στην αρμόδια για τον προϋπολογισμό αρχή· πιστεύει ότι τούτο πρέπει να συνιστά τη συνήθη πρακτική διαφάνειας και αναμένει όλους τους υπόλοιπους οργανισμούς της Ένωσης να ακολουθήσουν αυτήν την πρακτική·

         Ο ρόλος της ΥΕΕ

                  25.

                  θεωρεί αποφασιστικό τον ρόλο της ΥΕΕ ως φορέα εσωτερικού ελέγχου των αποκεντρωμένων οργανισμών· υπογραμμίζει, ειδικότερα, ότι η ΥΕΕ εκδίδει ανεξάρτητες γνωμοδοτήσεις σχετικά με την ποιότητα των συστημάτων διαχείρισης και ελέγχου και υποβάλλει συστάσεις για τη βελτίωση της εφαρμογής των δραστηριοτήτων και την προώθηση της χρηστής δημοσιονομικής διαχείρισης των οργανισμών·

                  26.

                  ζητεί, στο πλαίσιο αυτό, ζητεί από τα διοικητικά συμβούλια των οργανισμών να λαμβάνουν πλήρως υπόψη τις συστάσεις της ΥΕΕ, προκειμένου να αντιμετωπίζονται γρήγορα οι εντοπιζόμενες αδυναμίες·

                  27.

                  επιδοκιμάζει το ότι σύμφωνα με το άρθρο 86 παράγραφος 4 του δημοσιονομικού κανονισμού οι οργανισμοί διαβιβάζουν σύνοψη των διαπιστώσεων της ΥΕΕ στο Κοινοβούλιο· επαναλαμβάνει ότι οι εκθέσεις που συντάσσει η ΥΕΕ είναι εσωτερικά και όχι δημόσια έγγραφα· σημειώνει περαιτέρω ότι τούτο ισχύει επίσης για τις χωριστές ετήσιες εκθέσεις σχετικά με τους οργανισμούς και λοιπά όργανα· χαιρετίζει οιαδήποτε συνεργασία από πλευράς των οργανισμών για να τίθενται αυτές οι εκθέσεις στη διάθεση του Κοινοβουλίου εφόσον διατυπώσει ειδικό και αιτιολογημένο αίτημα προς τούτο· καλεί επειγόντως τη διοργανική ομάδα εργασίας για τους οργανισμούς να ασχοληθεί με το κενό της νομοθεσίας σχετικά με τις εκθέσεις της ΥΕΕ για τους οργανισμούς και να προτείνει λύση·

                  28.

                  ενθαρρύνει θερμά το Ελεγκτικό Συνέδριο στις ετήσιες εκθέσεις του σχετικά με τους οργανισμούς να περιλαμβάνει παραπομπή στα συμπεράσματα των λογιστικών ελέγχων της ΥΕΕ και αποτίμηση του τρόπου με τον οποίον οι οργανισμοί υλοποιούν τις συστάσεις της ΥΕΕ·

                  29.

                  επιθυμεί επίσης να εξάρει τον σημαντικό ρόλο που διαδραματίζει η ΥΕΕ με τη διεξαγωγή ελέγχων των επιδόσεων των οργανισμών· εκφράζει, ωστόσο, τη λύπη του για το γεγονός ότι η αρμόδια για τον προϋπολογισμό αρχή δεν ενημερώνεται κατ’ ανάγκη για τις διαπιστώσεις των ελέγχων αυτών, λόγω του κενού της νομοθεσίας για τους οργανισμούς που αναφέρθηκε στην παράγραφο 27·

         Ο ρόλος του κλιμακίου εσωτερικού ελέγχου (IAC)

                  30.

                  παροτρύνει τους οργανισμούς να δημιουργήσουν υπηρεσίες επιφορτισμένες με τον εσωτερικό έλεγχο για την παροχή υποστήριξης και συμβουλών στους διευθυντές τους σχετικά με τη διαχείριση του εσωτερικού ελέγχου και για τη διεξαγωγή εκτιμήσεων κινδύνου και εσωτερικού ελέγχου·

                  31.

                  εκφράζει επίσης την ικανοποίησή του για την πρωτοβουλία της Κοινοτικής Υπηρεσίας Ελέγχου της Αλιείας και του Ευρωπαϊκού Οργανισμού για την Ασφάλεια στη Θάλασσα να δημιουργήσουν κοινό IAC· θεωρεί ότι η εν λόγω κοινή υπηρεσία συνιστά βέλτιστη πρακτική που πρέπει να υιοθετηθεί κι από άλλους οργανισμούς·

                  32.

                  χαιρετίζει και ενθαρρύνει επίσης τη δραστηριότητα της ΥΕΕ όσον αφορά τον συντονισμό του δικτύου Audinet για τους οργανισμούς, το οποίο συνέρχεται δύο με τρεις φορές ετησίως με στόχο τον συντονισμό του έργου των IAC και την ανταλλαγή εμπειριών σχετικά με την προσέγγιση, τη μεθοδολογία και τη βέλτιστη πρακτική του ελέγχου·

         Δοκιμαστικός έλεγχος του δεοντολογικού πλαισίου

                  33.

                  συγχαίρει το Ευρωπαϊκό Κέντρο για την Ανάπτυξη της Επαγγελματικής Κατάρτισης (CEDEFOP), ως τον πρώτο οργανισμό που ανέλαβε εθελοντικά τη διεξαγωγή δοκιμαστικού ελέγχου του δεοντολογικού πλαισίου το 2009· παροτρύνει το Cedefop να μοιραστεί την πρωτοβουλία αυτή με άλλους οργανισμούς·

            IV.   ΔΗΛΩΣΗ ΑΞΙΟΠΙΣΤΙΑΣ ΚΑΙ ΕΤΗΣΙΑ ΕΚΘΕΣΗ ΔΡΑΣΤΗΡΙΟΤΗΤΩΝ

         Δήλωση αξιοπιστίας

                  34.

                  ενθαρρύνει τους οργανισμούς να δημοσιεύουν τις δηλώσεις αξιοπιστίας των διευθυντών τους στις ιστοσελίδες τους και να τις περιλαμβάνουν σε παράρτημα των ετήσιων εκθέσεων δραστηριοτήτων τους με τη διαβεβαίωση ότι οι πληροφορίες που περιλαμβάνονται στις ετήσιες εκθέσεις δραστηριοτήτων παρέχουν αληθή και ακριβοδίκαιη εικόνα, εκτός αν ορίζεται διαφορετικά στις επιφυλάξεις για συγκεκριμένους τομείς εσόδων και δαπανών·

                  35.

                  υπογραμμίζει την υποχρέωση των διευθυντών των υπηρεσιών να διατυπώνουν επιφυλάξεις στις δηλώσεις αξιοπιστίας τους όποτε επισημαίνονται μείζονα προβλήματα από το Ελεγκτικό Συνέδριο ή την ΥΕΕ της Επιτροπής, όπως δηλαδή κριτικές συστάσεις σε συνέχεια ελέγχων, όσον αφορά υποκείμενες αδυναμίες και υπερβάσεις ορίων σημαντικότητας·

         Ετήσιες εκθέσεις δραστηριοτήτων

                  36.

                  ενθαρρύνει τους οργανισμούς να τυποποιήσουν τη διάρθρωση των ετήσιων εκθέσεων δραστηριοτήτων τους σύμφωνα με το μορφότυπο που χρησιμοποιείται από τις γενικές διευθύνσεις της Επιτροπής, και, αντίστοιχα, με τη συμπερίληψη των δραστηριοτήτων που ανέλαβαν, των διαχειριστικών προκλήσεων, των διαπιστώσεων του εσωτερικού ελέγχου και των βελτιώσεων στον τομέα των ανθρώπινων πόρων σχετικά με το εκάστοτε οικονομικό έτος· στο πλαίσιο αυτό, συγχαίρει τον Ευρωπαϊκό Οργανισμό Περιβάλλοντος (EEA), ο οποίος ανέπτυξε δική του ετήσια έκθεση δραστηριοτήτων με την προαναφερθείσα διάρθρωση, και θεωρεί ότι τούτο αποτελεί βέλτιστη πρακτική που πρέπει να ακολουθήσουν και οι άλλοι οργανισμοί·

                  37.

                  συγχαίρει, επίσης, το Ευρωπαϊκό Κέντρο Πρόληψης και Ελέγχου Νόσων και, για μια ακόμη φορά, τον EEA, που χρησιμοποίησαν στις ετήσιες εκθέσεις δραστηριοτήτων τους ευανάγνωστους πίνακες και γραφικές παραστάσεις για να συνοψίσουν τα κύρια επιτεύγματα όσον αφορά τις επιδόσεις· θεωρεί ότι πρόκειται για άκρως επιθυμητή πρακτική που πρέπει να υιοθετηθεί και από άλλους οργανισμούς·

                  38.

                  παροτρύνει το Ελεγκτικό Συνέδριο να περιλαμβάνει συνολική αξιολόγηση όλων των ετήσιων εκθέσεων δραστηριοτήτων στις ειδικές Ετήσιες Εκθέσεις του, όπως κάνει ήδη στην ετήσια έκθεσή του για την Επιτροπή, όταν αυτό εξετάζει τις ετήσιες εκθέσεις δραστηριοτήτων των διαφόρων ΓΔ της Επιτροπής·

            V.   ΔΙΑΚΥΒΕΡΝΗΣΗ ΤΩΝ ΟΡΓΑΝΙΣΜΩΝ

         Τα διοικητικά συμβούλια των οργανισμών

                  39.

                  επισημαίνει ότι το μεγάλο μέγεθος των διοικητικών συμβουλίων ορισμένων οργανισμών και η συχνότητα με την οποία αλλάζουν τα μέλη τους θα μπορούσε να επηρεάσει αρνητικά την ικανότητα λήψης αποφάσεων των οργανισμών· ζητεί, στο πλαίσιο αυτό, από τη διοργανική ομάδα εργασίας για τους οργανισμούς να επιλύσει αυτό το πρόβλημα· προτείνει επίσης να εξετασθεί η δυνατότητα συγχωνεύσεων διοικητικών συμβουλίων για οργανισμούς που δραστηριοποιούνται σε πεδία που σχετίζονται μεταξύ τους για να μειωθεί το ποσό που δαπανάται σε συνεδριάσεις·

                  40.

                  καλεί, επιπλέον, τους διευθυντές των οργανισμών να λάβουν μέτρα για την ενίσχυση του ρόλου των διοικητικών συμβουλίων τους, θέτοντας προς συζήτηση τα στρατηγικά ζητήματα/τις προτεραιότητες έγκαιρα για τη λήψη στρατηγικών αποφάσεων·

                  41.

                  ζητεί από τα διοικητικά συμβούλια των οργανισμών να επιτύχουν τη μέγιστη δυνατή σύγκλιση μεταξύ του προγραμματισμού των εργασιών και του προγραμματισμού των πόρων (τόσο οικονομικών όσο και ανθρώπινων), με τη βελτίωση της κατάρτισης και διαχείρισης του προϋπολογισμού τους βάσει δραστηριοτήτων (ABB/ABM),

         Ο ρόλος της Επιτροπής

                  42.

                  εκφράζει την ικανοποίησή του για το επιτυχές δεύτερο έτος λειτουργίας του Ευρωπαϊκού Οργανισμού Χημικών Προϊόντων (ECHA), όπου υπεύθυνη για τη διαχείριση του προϋπολογισμού του για το 2007 ήταν η Επιτροπή (ΓΔ Επιχειρήσεων και Βιομηχανίας)· υπογραμμίζει ειδικότερα ότι η ομαλή και σχετικά ταχεία ίδρυση του ECHA είναι κατά κύριο λόγο αποτέλεσμα της ουσιαστικής υποστήριξης που του παρείχε η εταίρος ΓΔ του, στις ανταλλαγές πείρας με άλλους παρόμοιους οργανισμούς και στην ισχυρή στήριξη από το κράτος υποδοχής· θεωρεί, στο πλαίσιο αυτό, ότι η εν λόγω βέλτιστη πρακτική θα μπορούσε να υιοθετηθεί από την Επιτροπή για την έναρξη λειτουργίας νεοσύστατων οργανισμών·

                  43.

                  σημειώνει ότι η διοργανική ομάδα εργασίας για τους οργανισμούς διαπίστωσε ότι περίπου 30 % των πόρων των οργανισμών δαπανώνται για τη διοίκηση· καλεί την Επιτροπή να εντείνει τις προσπάθειές της για την παροχή όλης της απαραίτητης διοικητικής συνδρομής στους οργανισμούς σχετικά μικρού μεγέθους, ιδίως δε στους νεοσύστατους, και να μεριμνήσει ώστε όλοι οι οργανισμοί να λειτουργούν αποτελεσματικά·

         Πειθαρχικές διαδικασίες

                  44.

                  υπενθυμίζει και πάλι ότι το Κοινοβούλιο, στα ψηφίσματά του σχετικά με την απαλλαγή για το 2006, το 2007 και το 2008 κάλεσε τους οργανισμούς να εξετάσουν τη δυνατότητα συγκρότησης κοινού πειθαρχικού συμβουλίου· επισημαίνει τα εμπόδια που εξακολουθούν να μην επιτρέπουν την υλοποίηση της ιδέας αυτής, ιδίως δε το πρόβλημα εξεύρεσης υπαλλήλων με υπηρεσιακό βαθμό που να τους επιτρέπει να γίνουν μέλη του πειθαρχικού συμβουλίου· καλεί, ωστόσο, τον οργανισμό που είναι αρμόδιος για τον συντονισμό του δικτύου των οργανισμών να δημιουργήσει δίκτυο υπαλλήλων με τον βαθμό που απαιτείται για να συμμετέχουν στο πειθαρχικό συμβούλιο·

            VI.   ΕΠΙΔΟΣΕΙΣ

                  45.

                  θεωρεί την πρωτοβουλία της Eurojust να περιλάβει βασικούς δείκτες επιδόσεων (KPI) στο πρόγραμμά της για το 2010 βέλτιστη πρακτική για τους άλλους οργανισμούς· παροτρύνει, επιπλέον, τους οργανισμούς να συνδέσουν με ουσιαστικό τρόπο τους KPI με τους στόχους, τον προϋπολογισμό και το ετήσιο πρόγραμμα εργασιών τους· πιστεύει, μάλιστα, ότι η συγκεκριμένη πρακτική θα επιτρέψει στους ενδιαφερομένους να αξιολογούν καλύτερα τις επιδόσεις των οργανισμών· ενθαρρύνει και άλλους οργανισμούς να περιλάβουν βασικούς δείκτες επιδόσεων στα ετήσια προγράμματα εργασίας τους·

                  46.

                  σημειώνει ότι οι επιδόσεις και η αποτελεσματικότητα δεν μετρούνται κατά τυποποιημένο τρόπο· καλεί τη διοργανική ομάδα εργασίας για τους οργανισμούς να επιληφθεί αυτού του θέματος·

                  47.

                  σημειώνει ότι οι οργανισμοί που περιλαμβάνουν βασικούς δείκτες επιδόσεων βασίζονται κατά κύριο λόγο σε πτυχές επιδόσεων διαδικασίας και διεργασίας, όχι στα πραγματικά αποτελέσματα· ενθαρρύνει τους οργανισμούς να διαμορφώσουν βασικούς δείκτες επιδόσεων προσανατολισμένους στα αποτελέσματα και καλεί τη διοργανική ομάδα εργασίας για τους οργανισμούς να επιληφθεί του θέματος αυτού·

         Πολυετές πρόγραμμα εργασιών

                  48.

                  παροτρύνει κάθε οργανισμό να καταρτίσει πολυετές πρόγραμμα εργασιών, σύμφωνα με την πολυετή στρατηγική της Ένωσης στον τομέα της δραστηριότητάς του· υπογραμμίζει τη σημασία που έχει το πολυετές πρόγραμμα εργασιών για τη δυνατότητα του οργανισμού να οργανώνει καλύτερα τις δραστηριότητές του, να παρέχει καλύτερη εκτίμηση κινδύνου των δραστηριοτήτων του, και να προβαίνει σε αποτελεσματικές οργανωτικές διευθετήσεις για την εφαρμογή της στρατηγικής του και την επίτευξη των στόχων του·

         Ετήσιο πρόγραμμα εργασιών

                  49.

                  παροτρύνει τους οργανισμούς να βελτιώσουν τη σχέση μεταξύ του προϋπολογισμού τους και του ετήσιου προγράμματος εργασιών τους· επισημαίνει, μάλιστα, ότι το Ελεγκτικό Συνέδριο έχει αναφερθεί συχνά στην έλλειψη αυστηρότητας των διαδικασιών κατάρτισης του προϋπολογισμού, που έχει οδηγήσει σε σημαντικό αριθμό μεταφορών πιστώσεων στις περισσότερες θέσεις του προϋπολογισμού·

                  50.

                  εκφράζει την ικανοποίησή του για την πρόθεση του Cedefop και του ECHA να υποβάλουν διαγράμματα Gantt για τις κύριες επιχειρησιακές δραστηριότητες· υπενθυμίζει στους οργανισμούς ότι τα διαγράμματα αυτά προσφέρουν άμεση εποπτεία του χρόνου που αφιερώνει κάθε υπάλληλος σε ένα έργο και ενθαρρύνουν μια προσέγγιση προσανατολισμένη στην επίτευξη αποτελεσμάτων·

         Διαδικασίες ανάδρασης

                  51.

                  καλεί τους οργανισμούς να επικεντρωθούν περισσότερο στους πελάτες τους, να βελτιώσουν τις διαδικασίες ανάδρασης και να χρησιμοποιούν πλήρως τα αποτελέσματα των αξιολογήσεών τους επί του θέματος· συγχαίρει, ιδιαίτερα τον ECHA για τη διεξαγωγή έρευνας μεταξύ των ενδιαφερομένων το 2009 και την εντατικοποίηση των δραστηριοτήτων παροχής βοήθειας προς τη βιομηχανία (όπως, για παράδειγμα, η παροχή τηλεφωνικών συμβουλών στους κύριους καταχωρίζοντες, εργαστήρια, συναντήσεις δικτύων και δημόσιες διαβουλεύσεις)·

                  52.

                  εκφράζει την ικανοποίησή του για την πρωτοβουλία του Eurofund να διεξαγάγει δεύτερη εκ των υστέρων αξιολόγηση του προγράμματος εργασιών του για το διάστημα 2005-2008· θεωρεί την αξιολόγηση αυτή εξαιρετικά χρήσιμη και για τους υπόλοιπους οργανισμούς ως μέσο για να ανταποκριθούν στις προκλήσεις που αντιμετωπίζουν·

                  53.

                  αποδίδει ακόμα υψίστη σημασία στην περαιτέρω ανάπτυξη από τους οργανισμούς συστημάτων ελέγχου της απόδοσής τους, ώστε να διασφαλίσουν την παρακολούθηση των αποτελεσμάτων των εργασιών τους, ενθαρρύνει δε τους οργανισμούς να παραπέμπουν σε αυτά στο ετήσιο σχέδιο δραστηριοτήτων που συντάσσουν·

                  54.

                  παροτρύνει επίσης τους οργανισμούς να προβαίνουν με συνέπεια σε αναφορά σχετικά με τους βασικούς δείκτες επιδόσεων (ΚΡΙ)·

         Ο πίνακας που επισυνάπτεται στην έκθεση του Ελεγκτικού Συνεδρίου

                  55.

                  συγχαίρει το ΕΚΠΝΤ, το Μεταφραστικό Κέντρο των Οργάνων της Ευρωπαϊκής Ένωσης (CDT) και την Ευρωπαϊκή Αρχή για την Ασφάλεια των Τροφίμων (EFSA), που παρέθεσαν, σε πίνακα που επισυνάπτεται στις ειδικές ετήσιες εκθέσεις του Ελεγκτικού Συνεδρίου για το 2009, σύγκριση των δραστηριοτήτων τους κατά το 2008 και το 2009, προκειμένου η αρμόδια για την απαλλαγή αρχή να αξιολογήσει καλύτερα τις επιδόσεις τους από έτος σε έτος·

            VII.   ΠΡΟΒΛΗΜΑΤΙΣΜΟΣ ΣΧΕΤΙΚΑ ΜΕ ΤΟΥΣ ΟΡΓΑΝΙΣΜΟΥΣ: ΚΟΙΝΗ ΠΡΟΣΕΓΓΙΣΗ

                  56.

                  εκφράζει την ικανοποίησή του για το συνεχιζόμενο έργο της διοργανικής ομάδας εργασίας για τους οργανισμούς, που έχει ως στόχο την ανασκόπηση του ρόλου και της θέσης των αποκεντρωμένων οργανισμών στο θεσμικό τοπίο της Ένωσης, της δημιουργίας, δομής και λειτουργίας αυτών των υπηρεσιών από κοινού με την ανασκόπηση θεμάτων χρηματοδότησης, δημοσιονομικού χαρακτήρα, εποπτείας και διαχείρισης· ζητεί από την ως άνω ομάδα εργασίας να προβεί σε ανάλυση και να διατυπώσει γενικού χαρακτήρα συμβουλές όσον αφορά την αποτελεσματικότητα των υφισταμένων οργανισμών και να προτείνει σχέδια για περιεκτικές βελτιώσεις της απόδοσης όσον αφορά τον τύπο και τον αριθμό οργανισμών·

                  57.

                  υπενθυμίζει ότι η κοινή δήλωση που εξέδωσε η διοργανική ομάδα εργασίας για τους οργανισμούς τον Μάρτιο του 2009 δρομολόγησε διάλογο σχετικά με τους ρυθμιστικούς οργανισμούς με σκοπό την αποτίμηση της παρούσας κατάστασης, ειδικά της εσωτερικής συνοχής, της αποτελεσματικότητας, της λογοδοσίας και της διαφάνειας αυτών των οργανισμών και ότι η εν λόγω ομάδα εργασίας θα επιληφθεί πλειόνων κυρίων θεμάτων που θα υποβληθούν από τα συμμετέχοντα θεσμικά όργανα, περιλαμβανομένων του ρόλου και της θέσης των οργανισμών στο θεσμικό τοπίο της ΕΕ, της δημιουργίας, δομής και λειτουργίας αυτών των υπηρεσιών, όπως θα προβεί και σε ανασκόπηση θεμάτων χρηματοδότησης, δημοσιονομικού χαρακτήρα, εποπτείας και διαχείρισης·

                  58.

                  σημειώνει ότι στο ψήφισμα για την απαλλαγή 2008 της 5ης Μαΐου 2010 το Κοινοβούλιο δήλωνε ότι η διοργανική ομάδα εργασίας πρέπει «να εξετάσει εάν κάποιοι οργανισμοί πρέπει να έχουν στενή συνεργασία μεταξύ τους ή ακόμη και να συγχωνευθούν» και ότι «οι μικροί οργανισμοί αντιμετωπίζουν σοβαρά προβλήματα αποδοτικότητας»·

                  59.

                  ζητεί να ισχύσει αναστολή της ίδρυσης περαιτέρω οργανισμών τουλάχιστον έως ότου να δοθούν ικανοποιητικές απαντήσεις στα ερωτήματα που τίθενται από την κοινή δήλωση της διοργανικής ομάδας εργασίας για τους οργανισμούς και το ψήφισμα της 5ης Μαΐου 2010 σχετικά με την απαλλαγή·

                  60.

                  πιστεύει ότι, αφού απαντηθούν αυτά τα ερωτήματα, η δημιουργία περαιτέρω οργανισμών πρέπει να εξετασθεί με τη μέγιστη προσοχή, για να εξασφαλίζεται τόσο ότι πράγματι υπάρχει ανάγκη για αυτούς όσο και ότι παρέχουν τη μέγιστη σχέση κόστους/αποδοτικότητας, επιτυγχάνοντας έναν στόχο συμπεφωνημένης πολιτικής·

                  61.

                  τονίζει εκ νέου πόσο σημαντικό είναι να εξετασθεί η συγχώνευση ορισμένων οργανισμών ώστε να μπορούν να μοιράζονται τα γενικά και λοιπά έξοδα·

                  62.

                  ζητεί να εξετάσει η διοργανική ομάδα εργασίας για τους οργανισμούς τη συνένωση ορισμένων από τους μικρούς οργανισμούς, οι οποίοι μπορεί να μην είναι κατάλληλοι για καθ’ ολοκληρία συγχώνευση, στην ίδια πόλη και μάλιστα στο ίδιο κτίριο, ώστε να μπορούν να αντλούν οφέλη από κοινούς κεντρικούς πόρους για να ελαχιστοποιείται το άχθος των γενικών και άλλων εξόδων·

                  63.

                  εκφράζει την ικανοποίησή του για την πρόθεση του Ελεγκτικού Συνεδρίου να δημοσιεύσει το φθινόπωρο του 2011 ειδική έκθεση σχετικά με τον καθορισμό κριτηρίων αναφοράς για το κόστος των οργανισμών της Ένωσης·

                  64.

                  σημειώνει ότι ένας αριθμός οργανισμών που δραστηριοποιούνται σε κοινά πεδία επιδίδονται σε παρόμοιες δραστηριότητες· υπενθυμίζει ότι αλληλεπικαλυπτόμενες δραστηριότητες δημιουργούν περιττό πρόσθετο κόστος·

                  65.

                  υπενθυμίζει ότι ο προϋπολογισμός της Ένωσης πρέπει να βασίζεται σε χρηστή δημοσιονομική διαχείριση που απαιτεί να είναι οι δαπάνες σχετικές με τον στόχο, αποτελεσματικές και αποδοτικές, οι δε περιττές δαπάνες να αντιμετωπίζονται δεόντως·

                  66.

                  καλεί συνεπώς την Επιτροπή να διενεργήσει αξιολόγηση όλων των οργανισμών της Ένωσης με στόχο να εντοπισθούν αλληλεπικαλυπτόμενες δραστηριότητες και να αναλυθεί, εάν εντοπισθούν αλληλεπικαλύψεις, η δυνατότητα συγχώνευσης μεταξύ των σχετικών οργανισμών και να υποβάλει στο Κοινοβούλιο έκθεση επί του θέματος έως την 31η Δεκεμβρίου 2011·

            VIII.   ΓΕΝΙΚΕΣ ΘΕΩΡΗΣΕΙΣ ΣΧΕΤΙΚΑ ΜΕ ΤΗΝ ΑΥΞΗΤΙΚΗ ΤΑΣΗ ΟΣΟΝ ΑΦΟΡΑ ΤΗ ΣΥΣΤΑΣΗ ΚΟΙΝΩΝ ΕΠΙΧΕΙΡΗΣΕΩΝ

                  67.

                  εφιστά την προσοχή στην πρωτόγνωρη αύξηση των κοινών επιχειρήσεων τα τελευταία χρόνια· επισημαίνει ειδικότερα ότι οι φορείς αυτοί υπάγονται στον ίδιο δημοσιονομικό κανονισμό-πλαίσιο όπως και οι αποκεντρωμένοι οργανισμοί, ωστόσο εξακολουθούν να μην περιλαμβάνουν στους οικονομικούς κανόνες τους σαφή αναφορά στις εξουσίες της ΥΕΕ ως φορέα εσωτερικού ελέγχου τους·

                  68.

                  εκφράζει, πάντως, την ικανοποίησή του για την πρόθεση της ΥΕΕ να αναλάβει αυτόν τον ρόλο του εσωτερικού ελεγκτή των κοινών επιχειρήσεων από το οικονομικό έτος 2011·

                  69.

                  εκτιμά επίσης ότι, λόγω του μεγέθους του προϋπολογισμού τους και της πολυπλοκότητας των καθηκόντων τους, οι κοινές επιχειρήσεις θα πρέπει να συγκροτήσουν επιτροπή ελέγχου η οποία θα αναφέρεται απευθείας στο διοικητικό τους συμβούλιο·

                  70.

                  αναθέτει στον πρόεδρό του να διαβιβάσει το παρόν ψήφισμα στους οργανισμούς που υπόκεινται στην τρέχουσα διαδικασία απαλλαγής, το Συμβούλιο, την Επιτροπή και το Ελεγκτικό Συνέδριο.

         (1)  ΕΕ L 252 της 25.9.2010, σ. 241.

         (2)  ΕΕ L 248 της 16.9.2002, σ. 1.

         (3)  ΕΕ L 357 της 31.12.2002, σ. 72.

         (4)  ΕΕ C 338 της 14.12.2010.

         (5)  Κείμενα που εγκρίθηκαν, P7_TA(2010)0176.

         (6)  ΕΕ L 56 της 4.3.1968, σ. 1.


title: 2011/755/ΕΕ: Απόφαση του Ευρωπαϊκού Κοινοβουλίου, της 25ης Οκτωβρίου 2011 , σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2009, τμήμα II — Συμβούλιο#Ψήφισμα του Ευρωπαϊκού Κοινοβουλίου, της 25ης Οκτωβρίου 2011 , που περιέχει τις παρατηρήσεις οι οποίες αποτελούν αναπόσπαστο τμήμα της απόφασής του σχετικά με τη χορήγηση απαλλαγής όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2009, τμήμα II — Συμβούλιο

text:
               26.11.2011

               EL

               Επίσημη Εφημερίδα της Ευρωπαϊκής Ένωσης

               L 313/11

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 25ης Οκτωβρίου 2011
   σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2009, τμήμα II — Συμβούλιο
   (2011/755/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   έχοντας υπόψη τον γενικό προϋπολογισμό της Ευρωπαϊκής Ένωσης για το οικονομικό έτος 2009 (1),
   έχοντας υπόψη τους οριστικούς ετήσιους λογαριασμούς της Ευρωπαϊκής Ένωσης για το οικονομικό έτος 2009 [SEC(2010)0963 — C7-0213/2010] (2),
   έχοντας υπόψη την ετήσια έκθεση του Συμβουλίου προς την αρμόδια για την απαλλαγή αρχή σχετικά με τους εσωτερικούς ελέγχους που πραγματοποιήθηκαν το 2009,
   έχοντας υπόψη την ετήσια έκθεση του Ελεγκτικού Συνεδρίου σχετικά με την εκτέλεση του προϋπολογισμού για το οικονομικό έτος 2009, συνοδευόμενη από τις απαντήσεις των θεσμικών οργάνων (3),
   έχοντας υπόψη τη δήλωση αξιοπιστίας η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, που παρέχεται από το Ελεγκτικό Συνέδριο σύμφωνα με το άρθρο 287 της Συνθήκης για τη λειτουργία της Ευρωπαϊκής Ένωσης (4),
   έχοντας υπόψη την απόφασή του της 10ης Μαΐου 2011 (5) με την οποία αναβάλλεται η λήψη απόφασης σχετικά με τη χορήγηση απαλλαγής για το οικονομικό έτος 2009, καθώς και το συνοδευτικό ψήφισμα,
   έχοντας υπόψη το άρθρο 272 παράγραφος 10, τα άρθρα 274, 275 και 276 της Συνθήκης ΕΚ, το άρθρο 314 παράγραφος 10 και τα άρθρα 317, 318 και 319 της Συνθήκης για τη λειτουργία της Ευρωπαϊκής Ένωσης,
   έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (6), και ιδίως τα άρθρα 50, 86, 145, 146 και 147,
   έχοντας υπόψη την απόφαση αριθ. 190/2003 του γενικού γραμματέα του Συμβουλίου/Υπάτου Εκπροσώπου για την Κοινή Εξωτερική Πολιτική και Πολιτική Ασφάλειας σχετικά με την επιστροφή των εξόδων ταξιδίου των αντιπροσώπων των μελών του Συμβουλίου (7),
   έχοντας υπόψη τη διοργανική συμφωνία μεταξύ του Ευρωπαϊκού Κοινοβουλίου, του Συμβουλίου και της Επιτροπής, της 17ης Μαΐου 2006, για δημοσιονομική πειθαρχία και χρηστή δημοσιονομική διαχείριση (8),
   έχοντας υπόψη το άρθρο 77 και το παράρτημα VI του κανονισμού του,
   έχοντας υπόψη τη δεύτερη έκθεση της επιτροπής ελέγχου του προϋπολογισμού (Α7-0328/2011),

               1.

               δεν χορηγεί απαλλαγή στον Γενικό Γραμματέα του Συμβουλίου όσον αφορά την εκτέλεση του προϋπολογισμού του Συμβουλίου για το οικονομικό έτος 2009·

               2.

               εκθέτει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο τμήμα της στο Συμβούλιο, στην Επιτροπή, στο Δικαστήριο της Ευρωπαϊκής Ένωσης, στο Ελεγκτικό Συνέδριο, στον Ευρωπαίο Διαμεσολαβητή και στον Ευρωπαίο Επόπτη Προστασίας Δεδομένων, και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Jerzy BUZEK

            Ο Γενικός Γραμματέας

         Klaus WELLE

      (1)  ΕΕ L 69 της 13.3.2009.

      (2)  ΕΕ C 308 της 12.11.2010, σ. 1.

      (3)  ΕΕ C 303 της 9.11.2010, σ. 1.

      (4)  ΕΕ C 308 της 12.11.2010, σ. 129.

      (5)  ΕΕ L 250 της 27.9.2011, σ. 23.

      (6)  ΕΕ L 248 της 16.9.2002, σ. 1.

      (7)  Απόφαση που απορρέει από τον εσωτερικό κανονισμό του Συμβουλίου της 22ας Ιουλίου 2002 (ΕΕ L 230 της 28.8.2002, σ. 7).

      (8)  ΕΕ C 139 της 14.6.2006, σ. 1.

      ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
      της 25ης Οκτωβρίου 2011
      που περιέχει τις παρατηρήσεις οι οποίες αποτελούν αναπόσπαστο τμήμα της απόφασής του σχετικά με τη χορήγηση απαλλαγής όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2009, τμήμα II — Συμβούλιο
      ΤΟ ΕΥΡΩΠΑΙΚΟ ΚΟΙΝΟΒΟΥΛΙΟ,
      έχοντας υπόψη τον γενικό προϋπολογισμό της Ευρωπαϊκής Ένωσης για το οικονομικό έτος 2009 (1),
      έχοντας υπόψη τους οριστικούς ετήσιους λογαριασμούς της Ευρωπαϊκής Ένωσης για το οικονομικό έτος 2009 [SEC(2010)0963 — C7-0213/2010] (2),
      έχοντας υπόψη την ετήσια έκθεση του Συμβουλίου προς την αρμόδια για την απαλλαγή αρχή σχετικά με τους εσωτερικούς ελέγχους που πραγματοποιήθηκαν το 2009,
      έχοντας υπόψη την ετήσια έκθεση του Ελεγκτικού Συνεδρίου σχετικά με την εκτέλεση του προϋπολογισμού για το οικονομικό έτος 2009, συνοδευόμενη από τις απαντήσεις των θεσμικών οργάνων (3),
      έχοντας υπόψη τη δήλωση αξιοπιστίας η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων που παρέχεται από το Ελεγκτικό Συνέδριο σύμφωνα με το άρθρο 287 της Συνθήκης για τη λειτουργία της Ευρωπαϊκής Ένωσης (4),
      έχοντας υπόψη την απόφασή του της 10ης Μαΐου 2011 (5) με την οποία αναβάλλεται η λήψη απόφασης σχετικά με τη χορήγηση απαλλαγής για το οικονομικό έτος 2009, καθώς και το συνοδευτικό ψήφισμα,
      έχοντας υπόψη το άρθρο 272 παράγραφος 10, τα άρθρα 274, 275 και 276 της Συνθήκης ΕΚ, το άρθρο 314 παράγραφος 10 και τα άρθρα 317, 318 και 319 της Συνθήκης για τη λειτουργία της Ευρωπαϊκής Ένωσης (ΣΛΕΕ),
      έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου της 25ης Ιουνίου 2002 για τη θέσπιση δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (6), και ιδίως τα άρθρα 50, 86, 145, 146 και 147,
      έχοντας υπόψη την απόφαση αριθ. 190/2003 του γενικού γραμματέα του Συμβουλίου/Υπάτου Εκπροσώπου για την Κοινή Εξωτερική Πολιτική και Πολιτική Ασφάλειας σχετικά με την επιστροφή των εξόδων ταξιδίου των αντιπροσώπων των μελών του Συμβουλίου (7),
      έχοντας υπόψη τη διοργανική συμφωνία μεταξύ του Ευρωπαϊκού Κοινοβουλίου, του Συμβουλίου και της Επιτροπής της 17ης Μαΐου 2006 για δημοσιονομική πειθαρχία και χρηστή δημοσιονομική διαχείριση (8),
      έχοντας υπόψη το άρθρο 77 και το παράρτημα VI του κανονισμού του,
      έχοντας υπόψη τη δεύτερη έκθεση της επιτροπής ελέγχου του προϋπολογισμού (Α7-0328/2011),

                  Α.

                  λαμβάνοντας υπόψη ότι «οι πολίτες έχουν δικαίωμα να γνωρίζουν πώς δαπανώνται οι φόροι που πληρώνουν και πώς διαχειρίζονται οι πολιτικοί φορείς την εξουσία που τους παραχωρείται» (9),

                  Β.

                  λαμβάνοντας υπόψη ότι η διοίκηση του Συμβουλίου πρέπει να υπόκειται σε δημοκρατική λογοδοσία προς τους πολίτες της Ευρώπης όσον αφορά τη χρησιμοποίηση των κονδυλίων της Ένωσης,

                  Γ.

                  εκτιμώντας ότι είναι επίσης σημαντικό να εξασφαλισθεί μεγαλύτερη διαφάνεια στην εφαρμογή της ενωσιακής νομοθεσίας και ότι οι ευρωπαίοι πολίτες δικαιούνται καλύτερη ενημέρωση και, σε αυτό το πεδίο, το Κοινοβούλιο χαιρετίζει την επίτευξη συμφωνίας με το Συμβούλιο, όσον αφορά το ζήτημα των πινάκων αντιστοιχίας,

                  Δ.

                  λαμβάνοντας υπόψη ότι το Κοινοβούλιο είναι το μόνο άμεσα εκλεγμένο μεταξύ των θεσμικών οργάνων της Ένωσης και έχει εξουσία να χορηγεί απαλλαγή για την εκτέλεση του γενικού προϋπολογισμού της Ευρωπαϊκής Ένωσης,

         Εκκρεμή ζητήματα

                  1.

                  εκφράζει τη λύπη του για τις δυσχέρειες που προέκυψαν στις διαδικασίες απαλλαγής του 2007-2009 και επαναλαμβάνει τη θέση που εξέφρασε στα προηγούμενά του ψηφίσματα απαλλαγής όσον αφορά αυτά τα οικονομικά έτη·

                  2.

                  δηλώνει ότι στις 28 Φεβρουαρίου 2011 έλαβε επιστολή του γενικού γραμματέα του Συμβουλίου η οποία περιείχε ορισμένα έγγραφα για τη διαδικασία απαλλαγής 2009 όσον αφορά το Συμβούλιο (τελική δημοσιονομική κατάσταση για το 2009, συμπεριλαμβανομένων λογαριασμών, έκθεσης οικονομικών δραστηριοτήτων και περίληψης των εσωτερικών ελέγχων του 2009), και χαιρετίζει το γεγονός αυτό σαν εποικοδομητικό βήμα προκειμένου να εξασφαλιστεί δημοκρατική λογοδοσία του διοικητικού προϋπολογισμού του Συμβουλίου·

                  3.

                  καλωσορίζει το γεγονός ότι το Συμβούλιο υπέβαλε τα προαναφερθέντα έγγραφα στο Κοινοβούλιο και ότι η προεδρία του Συμβουλίου συμμετείχε στη συζήτηση της ολομέλειας του Κοινοβουλίου για την απαλλαγή 2009· υπενθυμίζει ωστόσο ότι η απαλλαγή αναβλήθηκε, καθώς το Κοινοβούλιο δεν είχε λάβει απαντήσεις σε ορισμένα εκκρεμή ζητήματα που είχαν τεθεί σε προηγούμενο στάδιο όσον αφορά την απαλλαγή 2009 για το Συμβούλιο, και ειδικότερα:

                              α)

                              η διοίκηση του Συμβουλίου δεν αποδέχθηκε καμία πρόσκληση να συναντηθεί με την κοινοβουλευτική επιτροπή που είναι αρμόδια για τη διαδικασία απαλλαγής προκειμένου να συζητηθούν θέματα σχετικά με την εκτέλεση του προϋπολογισμού του Συμβουλίου για το 2009 και, κατά συνέπεια, το Κοινοβούλιο εξακολουθεί να χρειάζεται επιβεβαίωση της προθυμίας του γενικού γραμματέα του Συμβουλίου να προσέλθει αυτοπροσώπως σε συνεδρίαση της επιτροπής που είναι αρμόδια για τη διαδικασία απαλλαγής και να απαντήσει στις ερωτήσεις των μελών της επιτροπής·

                              β)

                              το Κοινοβούλιο δεν έχει λάβει από τη διοίκηση του Συμβουλίου τις πληροφορίες και τα έγγραφα που ζήτησε με το ψήφισμά του της 10ης Μαΐου 2011·

         Το δικαίωμα του Κοινοβουλίου να χορηγεί απαλλαγή

                  4.

                  λαμβάνει υπόψη την επιστολή της 2ας Ιουνίου 2011 από την προεδρία του Συμβουλίου προς τον Πρόεδρο του Ευρωπαϊκού Κοινοβουλίου, στην οποία το Συμβούλιο θεωρεί «ότι για όλους τους λογαριασμούς της Ένωσης για το 2009, συμπεριλαμβανομένων των δικών του, έχει χορηγηθεί απαλλαγή σύμφωνα με τη νομοθεσία της ΕΕ με ψηφοφορία του Κοινοβουλίου στις 10 Μαΐου 2011, βάσει του άρθρου 319 της ΣΛΕΕ»·

                  5.

                  υπογραμμίζει το δικαίωμα του Κοινοβουλίου να χορηγεί απαλλαγή, σύμφωνα με συνδυασμένη ερμηνεία των άρθρων 316, 317 και 319 της ΣΛΕΕ, τα οποία θα πρέπει να γίνονται κατανοητά υπό το πρίσμα του γενικότερου πλαισίου και του επιδιωκόμενου σκοπού τους, που είναι να υποβάλλεται η εκτέλεση ολόκληρου του προϋπολογισμού της Ευρωπαϊκής Ένωσης χωρίς εξαίρεση σε κοινοβουλευτικό έλεγχο και να χορηγείται απαλλαγή κατά αυτόνομο τρόπο, όχι μόνο για το τμήμα του προϋπολογισμού που εκτελείται από την Επιτροπή αλλά και για τα τμήματα του προϋπολογισμού που εκτελούνται από τα άλλα θεσμικά όργανα, όπως αναφέρονται στο άρθρο 1 του δημοσιονομικού κανονισμού·

                  6.

                  θεωρεί ότι το άρθρο 319 της ΣΛΕΕ και το άρθρο 50 του δημοσιονομικού κανονισμού απαιτούν από τα άλλα θεσμικά όργανα να τηρούν τους ίδιους κανόνες και όρους όπως η Επιτροπή κατά την εκτέλεση του προϋπολογισμού της· θεωρεί επομένως ότι η ευθύνη για την εκτέλεση κάθε προϋπολογισμού ανήκει στο αντίστοιχο όργανο και όχι μόνο στην Επιτροπή·

                  7.

                  υπογραμμίζει ότι, παρά τις ενδεχομένως αποκλίνουσες νομικές ερμηνείες του αυτόνομου κλεισίματος των λογαριασμών, το Κοινοβούλιο είναι της γνώμης ότι, κατ’ ουσία, η πολιτική αξιολόγηση της δημοσιονομικής διαχείρισης του οργάνου κατά τη διάρκεια του υπό εξέταση έτους πρέπει να ολοκληρώνεται, κατά τρόπο ώστε να διατηρείται η υφιστάμενη θεσμική ισορροπία βάσει της οποίας το Κοινοβούλιο είναι υπεύθυνο για την εξασφάλιση δημοκρατικής λογοδοσίας στους πολίτες της Ένωσης·

                  8.

                  θεωρεί ότι το ανωτέρω νομικό σκεπτικό όπως και η καθιερωμένη πρακτική της έγκρισης επιμέρους αποφάσεων απαλλαγής για κάθε θεσμικό ή επικουρικό όργανο της Ένωσης στηρίζει την ερμηνεία αυτή και ότι, επιπροσθέτως, οι αποφάσεις απαλλαγής πρέπει να εγκρίνονται χωριστά για επιχειρησιακούς λόγους, προκειμένου να αποφεύγεται η ασυνέχεια και η διατάραξη των δραστηριοτήτων της Ένωσης·

                  9.

                  θεωρεί ότι η ορθή ερμηνεία του άρθρου 147 του δημοσιονομικού κανονισμού και του άρθρου 265 της ΣΛΕΕ είναι ότι, αν δεν ληφθούν τα κατάλληλα μέτρα βάσει των παρατηρήσεων που συνοδεύουν την απόφαση του Κοινοβουλίου σχετικά με τη χορήγηση απαλλαγής, το Κοινοβούλιο δικαιούται να προσφύγει για παράλειψη ενεργείας·

         Διαφορετικός ρόλος του Κοινοβουλίου και του Συμβουλίου στη διαδικασία απαλλαγής

                  10.

                  σημειώνει ότι, σύμφωνα με τη δήλωση της προεδρίας του Συμβουλίου κατά τη συνεδρίαση της επιτροπής ελέγχου του προϋπολογισμού στις 21 Ιουνίου 2011, το «μνημόνιο συνεννόησης» που εγκρίθηκε από την Coreper στις 2 Μαρτίου 2011 προορίζεται να αποτελέσει τη βάση για τις σχέσεις μεταξύ Κοινοβουλίου και Συμβουλίου όσον αφορά την απαλλαγή για τον αντίστοιχο προϋπολογισμό τους· επισημαίνει περαιτέρω ότι αυτό το μνημόνιο απαιτεί πλήρη αμοιβαιότητα μεταξύ Κοινοβουλίου και Συμβουλίου όσον αφορά τη διαβίβαση εγγράφων, απαντήσεις στις ερωτήσεις, καθώς και μια ετήσια διμερή συνεδρίαση μεταξύ αντιπροσώπων του Συμβουλίου και της κοινοβουλευτικής επιτροπής που είναι αρμόδια για τη διαδικασία απαλλαγής, με συμμετοχή των Γενικών Γραμματέων των δύο θεσμικών οργάνων·

                  11.

                  σέβεται πλήρως τον ρόλο του Συμβουλίου ως αρχής που διατυπώνει σύσταση στο πλαίσιο της ετήσιας διαδικασίας απαλλαγής, όπως προβλέπεται στο άρθρο 319 της ΣΛΕΕ· θα διαφωνούσε ωστόσο με το Συμβούλιο εάν αυτό θεωρούσε ότι βρίσκεται σε ταυτόσημη θέση με το Κοινοβούλιο όσον αφορά τη χορήγηση απαλλαγής·

                  12.

                  επαναλαμβάνει ότι πρέπει να διατηρηθεί μια διάκριση όσον αφορά τον διαφορετικό ρόλο του Κοινοβουλίου και του Συμβουλίου στη διαδικασία απαλλαγής και ότι η διοίκηση του Συμβουλίου (η Γενική Γραμματεία του), όπως συμβαίνει με τη διοίκηση των άλλων θεσμικών οργάνων της Ένωσης, συμπεριλαμβανομένης της διοίκησης του Κοινοβουλίου, πρέπει να υπόκειται στον έλεγχο του Ελεγκτικού Συνεδρίου και να λογοδοτεί πλήρως στους πολίτες της Ένωσης για την εκτέλεση του αντίστοιχου προϋπολογισμού, μέσω της διαδικασίας απαλλαγής που προβλέπεται από τη ΣΛΕΕ·

                  13.

                  επισημαίνει ότι το Ελεγκτικό Συνέδριο πραγματοποιεί τους ελέγχους του επί αυτών των θεσμικών οργάνων χωριστά από τους ελέγχους της Επιτροπής, και υπογραμμίζει ότι το καταληκτικό στοιχείο της αλυσίδας της λογοδοσίας πρέπει να είναι ο δημοκρατικός έλεγχος μέσω της απαλλαγής την οποία χορηγεί το Κοινοβούλιο·

                  14.

                  υπενθυμίζει στο Ελεγκτικό Συνέδριο την υπόδειξη του Κοινοβουλίου να πραγματοποιήσει μια ενδελεχή αξιολόγηση των συστημάτων επίβλεψης και ελέγχου στο Συμβούλιο, όπως εκείνες που έχει πραγματοποιήσει για το Δικαστήριο, τον Ευρωπαίο Διαμεσολαβητή και τον Ευρωπαίο Επόπτη Προστασίας Δεδομένων, στο πλαίσιο της εκπόνησης της ετήσιας έκθεσης του Ελεγκτικού Συνεδρίου για το οικονομικό έτος 2010.

         Βασικά στοιχεία της απαλλαγής όσον αφορά το Συμβούλιο

                  15.

                  υπενθυμίζει ότι οι δαπάνες του Συμβουλίου πρέπει να ελεγχθούν με τον ίδιο τρόπο όπως των άλλων θεσμικών οργάνων και ότι τα θεμελιώδη στοιχεία του ελέγχου αυτού πρέπει να είναι:

                              α)

                              μια επίσημη συνεδρίαση μεταξύ αντιπροσώπων του Συμβουλίου και της κοινοβουλευτικής επιτροπής που είναι αρμόδια για τη διαδικασία απαλλαγής, ενδεχομένως κεκλεισμένων των θυρών, προκειμένου να δοθούν απαντήσεις στις ερωτήσεις των μελών της επιτροπής. Στη συνεδρίαση αυτή πρέπει να παρευρίσκονται ο γενικός γραμματέας του Συμβουλίου, το προεδρείο της επιτροπής που είναι αρμόδια για τη διαδικασία απαλλαγής, ο εισηγητής και τα μέλη που αντιπροσωπεύουν πολιτικές ομάδες (συντονιστές και/ή σκιώδεις εισηγητές)·

                              β)

                              όπως αναφέρεται στο ψήφισμά του της 16ης Ιουνίου 2010 (10) σχετικά με τη διαδικασία απαλλαγής 2008 για το Συμβούλιο, η απαλλαγή πρέπει να βασίζεται στα ακόλουθα έγγραφα που υποβάλλονται από όλα τα θεσμικά όργανα:

                                          —

                                          λογαριασμοί του προηγούμενου οικονομικού έτους σε σχέση με την εκτέλεση του προϋπολογισμού τους,

                                          —

                                          οικονομική κατάσταση των στοιχείων ενεργητικού και παθητικού,

                                          —

                                          ετήσια έκθεση δραστηριοτήτων σχετικά με τον προϋπολογισμό τους και τη δημοσιονομική τους διαχείριση,

                                          —

                                          ετήσια έκθεση του εσωτερικού ελεγκτή τους.

         (1)  ΕΕ L 69 της 13.3.2009.

         (2)  ΕΕ C 308 της 12.11.2010, σ. 1.

         (3)  ΕΕ C 303 της 9.11.2010, σ. 1.

         (4)  ΕΕ C 308 της 12.11.2010, σ. 129.

         (5)  ΕΕ L 250 της 27.9.2011, σ. 23.

         (6)  ΕΕ L 248 της 16.9.2002, σ. 1.

         (7)  Απόφαση που απορρέει από τον εσωτερικό κανονισμό του Συμβουλίου της 22ας Ιουλίου 2002 (ΕΕ L 230 της 28.8.2002, σ. 7).

         (8)  ΕΕ C 139 της 14.6.2006, σ. 1.

         (9)  Ευρωπαϊκή πρωτοβουλία για τη διαφάνεια.

         (10)  ΕΕ L 252 της 25.9.2010, σ. 22.


title: 2013/588/ΕΕ: Απόφαση του Ευρωπαϊκού Κοινοβουλίου, της 17ης Απριλίου 2013 , σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Οργανισμού για την Ασφάλεια στη Θάλασσα για το οικονομικό έτος 2011#Ψήφισμα του Ευρωπαϊκού Κοινοβουλίου, της 17ης Απριλίου 2013 , με τις παρατηρήσεις που αποτελούν αναπόσπαστο μέρος της απόφασής του σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Οργανισμού για την Ασφάλεια στη Θάλασσα για το οικονομικό έτος 2011

text:
               16.11.2013

               EL

               Επίσημη Εφημερίδα της Ευρωπαϊκής Ένωσης

               L 308/267

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 17ης Απριλίου 2013
   σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Οργανισμού για την Ασφάλεια στη Θάλασσα για το οικονομικό έτος 2011
   (2013/588/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους οριστικούς ετήσιους λογαριασμούς του Ευρωπαϊκού Οργανισμού για την Ασφάλεια στη Θάλασσα για το οικονομικό έτος 2011,

               —

               έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς του Ευρωπαϊκού Οργανισμού για την Ασφάλεια στη Θάλασσα για το οικονομικό έτος 2011, που συνοδεύεται από τις απαντήσεις του Οργανισμού (1),

               —

               έχοντας υπόψη τη σύσταση του Συμβουλίου της 12ης Φεβρουαρίου 2013 (05753/2013 – C7-0041/2013),

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,

               —

               έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (3), και ιδίως το άρθρο 208,

               —

               έχοντας υπόψη τον κανονισμό (ΕΚ) αριθ. 1406/2002 του Ευρωπαϊκού Κοινοβουλίου και του Συμβουλίου, της 27ης Ιουνίου 2002, σχετικά με τη σύσταση ευρωπαϊκού οργανισμού για την ασφάλεια στη θάλασσα (4), και ιδίως το άρθρο 19,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (5), και ιδίως το άρθρο 94,

               —

               έχοντας υπόψη το άρθρο 77 και το παράρτημα VI του κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Μεταφορών και Τουρισμού (A7-0078/2013),

               1.

               χορηγεί απαλλαγή στον εκτελεστικό διευθυντή του Ευρωπαϊκού Οργανισμού για την Ασφάλεια στη Θάλασσα για την εκτέλεση του προϋπολογισμού του Οργανισμού για το οικονομικό έτος 2011·

               2.

               εκθέτει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση, καθώς και το ψήφισμα που αποτελεί αναπόσπαστο μέρος της, στον εκτελεστικό διευθυντή του Ευρωπαϊκού Οργανισμού για την Ασφάλεια στη Θάλασσα, στο Συμβούλιο, στην Επιτροπή και στο Ελεγκτικό Συνέδριο και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ C 388 της 15.12.2012, σ. 129.

      (2)  ΕΕ L 248 της 16.9.2002, σ. 1.

      (3)  ΕΕ L 298 της 26.10.2012, σ. 1.

      (4)  ΕΕ L 208 της 5.8.2002, σ. 1.

      (5)  ΕΕ L 357 της 31.12.2002, σ. 72.

      ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
      της 17ης Απριλίου 2013
      με τις παρατηρήσεις που αποτελούν αναπόσπαστο μέρος της απόφασής του σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Οργανισμού για την Ασφάλεια στη Θάλασσα για το οικονομικό έτος 2011
      ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

                  —

                  έχοντας υπόψη τους οριστικούς ετήσιους λογαριασμούς του Ευρωπαϊκού Οργανισμού για την Ασφάλεια στη Θάλασσα για το οικονομικό έτος 2011,

                  —

                  έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς του Ευρωπαϊκού Οργανισμού για την Ασφάλεια στη Θάλασσα για το οικονομικό έτος 2011, που συνοδεύεται από τις απαντήσεις του Οργανισμού (1),

                  —

                  έχοντας υπόψη τη σύσταση του Συμβουλίου της 12ης Φεβρουαρίου 2013 (05753/2013 – C7-0041/2013),

                  —

                  έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

                  —

                  έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,

                  —

                  έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (3), και ιδίως το άρθρο 208,

                  —

                  έχοντας υπόψη τον κανονισμό (ΕΚ) αριθ. 1406/2002 του Ευρωπαϊκού Κοινοβουλίου και του Συμβουλίου, της 27ης Ιουνίου 2002, σχετικά με τη σύσταση ευρωπαϊκού οργανισμού για την ασφάλεια στη θάλασσα (4), και ιδίως το άρθρο 19,

                  —

                  έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (5), και ιδίως το άρθρο 94,

                  —

                  έχοντας υπόψη το άρθρο 77 και το παράρτημα VI του κανονισμού του,

                  —

                  έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Μεταφορών και Τουρισμού (A7-0078/2013),

                  A.

                  λαμβάνοντας υπόψη ότι το Ελεγκτικό Συνέδριο δηλώνει ότι απεκόμισε εύλογη βεβαιότητα ότι οι ετήσιοι λογαριασμοί του Ευρωπαϊκού Οργανισμού για την Ασφάλεια στη Θάλασσα (στο εξής «ο Οργανισμός») για το οικονομικό έτος 2011 είναι αξιόπιστοι και ότι οι υποκείμενες πράξεις είναι νόμιμες και κανονικές,

         Δημοσιονομική και χρηματοοικονομική διαχείριση

                  1.

                  σημειώνει ότι ο προϋπολογισμός του Οργανισμού για το 2011 ανήλθε σε 56,4 εκατ. ευρώ, έναντι 54,4 εκατ. ευρώ το προηγούμενο έτος·

                  2.

                  εκφράζει την ανησυχία του για τη διαπίστωση του Ελεγκτικού Συνεδρίου σύμφωνα με την οποία δημοσιονομικές αναλήψεις υποχρεώσεων ύψους 0,9 εκατ. ευρώ δεν αντιστοιχούσαν σε υφιστάμενες νομικές δεσμεύσεις και ο Οργανισμός έπρεπε να είχε αποδεσμεύσει και επιστρέψει το ποσό στην Επιτροπή στις αρχές του 2012· σημειώνει, ωστόσο, ότι ο Οργανισμός δρομολόγησε τη διαδικασία με πολύ μεγάλη καθυστέρηση, με αποτέλεσμα, λόγω περιορισμών που επιβάλλει το σύστημα ΤΠ, τα κονδύλια να δεσμευθούν για ένα έτος και να μπορέσουν να αποδεσμευθούν και να επιστραφούν μόλις στο τέλος του 2012·

                  3.

                  επισημαίνει ότι ο Οργανισμός έλαβε μέτρα προκειμένου να διασφαλίσει ότι τα υπόλοιπα δαπανών για αναλήψεις υποχρεώσεων μη συνδεόμενες με υφιστάμενες νομικές υποχρεώσεις θα αποδεσμεύονταν πριν από τα τέλη του έτους και είχε δώσει εντολή στους διατάκτες να κινούν τη διαδικασία αποδέσμευσης το συντομότερο, μόλις υπάρχει η βεβαιότητα ότι κάποιο μέτρο δεν πρόκειται να εφαρμοστεί ή να εφαρμοστεί πλήρως· καλεί τον Οργανισμό να ενημερώσει την αρμόδια για τη χορήγηση απαλλαγής αρχή αν τα μέτρα αυτά είναι επαρκή προκειμένου να αποφευχθεί η επανάληψη παρόμοιας κατάστασης·

                  4.

                  εκφράζει τη λύπη του διότι το Ελεγκτικό Συνέδριο επισήμανε την ανάγκη βελτίωσης της διαχείρισης των περιουσιακών στοιχείων του Οργανισμού· διαπίστωσε, συγκεκριμένα, ανεξήγητες διαφορές μεταξύ της καταγεγραμμένης ετήσιας και της αθροιστικής απόσβεσης και, όσον αφορά τα άυλα στοιχεία ενεργητικού που δημιουργούνται στο εσωτερικό του Οργανισμού, ότι οι λογιστικές διαδικασίες και οι πληροφορίες σχετικά με τις δαπάνες δεν είναι αξιόπιστες· σημειώνει ότι δεν υπάρχουν στοιχεία ότι τηρείται κατάσταση απογραφής του διοικητικού εξοπλισμού εντός της ταχθείσας προθεσμίας·

                  5.

                  επισημαίνει ότι ο Οργανισμός έχει αντιμετωπίσει όλα τα ζητήματα που συνδέονται με τη διαχείριση των περιουσιακών στοιχείων του· ειδικότερα κατά τη διάρκεια του 2012 εκπονήθηκαν και εφαρμόστηκαν λεπτομερείς κανόνες και διαδικασίες όσον αφορά τη διαχείριση περιουσιακών στοιχείων, ελέγχθηκε η ορθότητα της απογραφής και, όπως αναμενόταν, το δεύτερο εξάμηνο του 2012 ολοκληρώθηκε η πλήρης απογραφή των υλικών περιουσιακών στοιχείων· επισημαίνει ότι πραγματοποιήθηκε τελικά πλήρης επικαιροποίηση του μητρώου στοιχείων ενεργητικού που υποστηρίζει τη λογιστική σε δεδουλευμένη βάση για τα περιουσιακά στοιχεία, εργαλείου του Οργανισμού για να παρακολουθεί όλα τα περιουσιακά του στοιχεία·

                  6.

                  εκφράζει την ανησυχία του για τη διαπίστωση του Ελεγκτικού Συνεδρίου σύμφωνα με την οποία τον Δεκέμβριο του 2011 ο Οργανισμός διέθεσε προς πώληση δύο συστήματα βραχιόνων σάρωσης για την ανάκτηση πετρελαίου από τη θάλασσα, με την πρόθεση να εισπράξει τουλάχιστον την καθαρή λογιστική αξία του εξοπλισμού, η οποία ανερχόταν σε 319 050 ευρώ · σημειώνει ότι λόγω του ότι η ελάχιστη τιμή ορίστηκε εσφαλμένα σε επίπεδο χαμηλότερο της καθαρής λογιστικής αξίας, ο εξοπλισμός πωλήθηκε με ζημία 93 950 ευρώ · εκτιμά ότι, δεδομένου ότι η τιμή αυτή προέκυψε μετά από διαγωνισμό, τούτο σημαίνει αναγκαστικά ότι οι χρησιμοποιούμενοι συντελεστές απόσβεσης ενδέχεται να χρήζουν εξέτασης·

                  7.

                  σημειώνει, με βάση τα στοιχεία του Οργανισμού, ότι ο Οργανισμός εκπόνησε ορισμένες διαδικασίες και κατευθυντήριες γραμμές για τη διαχείριση των μέσων που διαθέτει για την αντιμετώπιση της θαλάσσιας ρύπανσης, επισημαίνει ότι αυτές ενοποιήθηκαν με συνεκτικό τρόπο σε μία συλλογή και ότι η συλλογή περιλαμβάνει ένα κεφάλαιο για τη διαδικασία δημόσιας πώλησης και λεπτομερή διαδικασία για τον καθορισμό της αντίστοιχης αποσβεσμένης υπολειμματικής αξίας·

         Προσλήψεις

                  8.

                  επισημαίνει ότι, σύμφωνα με την έκθεση του Ελεγκτικού Συνεδρίου, υπάρχει περιθώριο βελτίωσης της διαφάνειας των διαδικασιών πρόσληψης· συγκεκριμένα, η ελάχιστη βαθμολογία που έπρεπε να συγκεντρώσουν οι υποψήφιοι προκειμένου να κληθούν σε συνέντευξη, οι ερωτήσεις των γραπτών δοκιμασιών και των συνεντεύξεων, καθώς και οι αντίστοιχοι συντελεστές στάθμισης για την αξιολόγηση των υποψηφίων δεν είχαν καθοριστεί πριν από την εξέταση των αιτήσεων· σημειώνει ότι ο Οργανισμός επικαιροποίησε τις διαδικασίες του για τις προσλήψεις με βάση τις συστάσεις·

         Συγκρούσεις συμφερόντων

                  9.

                  καλεί τον Οργανισμό να ελέγχει επιμελώς και να απαγορεύει τυχόν συγκρούσεις συμφερόντων κατά την πρόσληψη εμπειρογνωμόνων και προσωπικού που προέρχονται από τον τομέα που εποπτεύει·

         Εσωτερικός έλεγχος

                  10.

                  σημειώνει ότι το 2011, η Υπηρεσία Εσωτερικού Ελέγχου της Επιτροπής (IAS) διενήργησε έλεγχο για την «επιθεώρηση του EMSA» και ότι, μετά τον εν λόγω έλεγχο, ο Οργανισμός εκπόνησε λεπτομερές σχέδιο δράσης το οποίο, κατά την εκτίμηση της IAS, αντιμετώπιζε καταλλήλως τους πολύ σοβαρούς κινδύνους· σημειώνει ότι η IAS παρακολούθησε επίσης το στάδιο εφαρμογής «πολύ σημαντικών» συστάσεων που εκκρεμούσαν από προηγούμενους ελέγχους και διαπίστωσε ότι ο Οργανισμός έχει εφαρμόσει όλες αυτές τις συστάσεις· σημειώνει ότι, έως τα τέλη του 2011, κατά την εκτίμηση του Οργανισμού, δεν υπήρχε πλέον αντικείμενο για 26 από τις 30 συνολικά συστάσεις που είχαν διατυπώσει τόσο η IAS όσο και ο εσωτερικός ελεγκτής του Οργανισμού (κλιμάκιο εσωτερικού ελέγχου)·

                  11.

                  παραπέμπει, για περαιτέρω παρατηρήσεις οριζόντιου χαρακτήρα που συνοδεύουν την απόφαση απαλλαγής, στο ψήφισμά του της 17ης Απριλίου 2013 (6) σχετικά με τις επιδόσεις, τη δημοσιονομική διαχείριση και τον έλεγχο των οργανισμών.

         (1)  ΕΕ C 388 της 15.12.2012, σ. 129.

         (2)  ΕΕ L 248 της 16.9.2002, σ. 1.

         (3)  ΕΕ L 298 της 26.10.2012, σ. 1.

         (4)  ΕΕ L 208 της 5.8.2002, σ. 1.

         (5)  ΕΕ L 357 της 31.12.2002, σ. 72.

         (6)  Κείμενα που εγκρίθηκαν, P7_TA(2013)0134 (βλέπε σελίδα 374 της Επίσημης Εφημερίδας).